રૂમી અને રૉબીના લગ્ન થઈ જાય છે પણ વાર્તા અહીં પૂરી થતી નથી. આ પાત્રોનો અંજામ શું થાય છે, એ જાણવા માટે થિએટર સુધી જવું પડશે. અનુરાગની આ ફિલ્મ આજના સમયના એવા પ્રેમની વ્યાખ્યાને ચિત્રિત કરે છે, જેમાંથી મોટાભાગના આજના યુવાનો પસાર થાય છે. પાત્રોની બોલ્ડનેસની બાબતમાં આનંદ એલ રાય એક કદમ આગળ વધ્યા છે તો અનુરાગ તેમને ટ્રીટ કરતા ખૂબ નરમાશથી વર્તતા દેખાયા છે. અનુરાગે પાત્રોના સિક્વન્સ અને દૃશ્યોને એટલી સુંદરતાથી ગૂંથ્યા છે કે, તમે તેમને જજ કરવાને બદલે તેમની સાથે વહેવા લાગો છો. અમૃતસરની રહેનારી રુમી અને વિકીનો શારીરિક પ્રેમ તમે ચોંકાવે છે પણ ક્યાંક ને ક્યાંક તે તમારી દુનિયાનો ભાગ બની જાય છે. નિર્દેશક તરીકે અનુરાગ આ ફિલ્મમાં એક અંદાજમાં જોવા મળે છે. તેને કનિકા ઢિલ્લન જેવી લેખિકાનો પણ શાનદાર સાથ મળ્યો છે.